Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Ionuţ Radu este cea mai puternică voce a tinerilor struniţi de Mirel Rădoi, jucătorul din a cărui forţă probabil că se hrănesc inclusiv o parte dintre colegii lui. Şi poate că puterea lui Radu vine şi din drama pe care a trăit-o în urmă cu 13 ani.

La meciul România-Anglia 4-2, portarul român a avut mai multe intervenţii salvatoare, fără de care nu am fi terminat partida cu o victorie.

Ionuţ Radu a fost din nou extraordinar, chiar dacă România a luat două goluri de la Anglia

Vineri seară, la Cesena, portarul tricolorilor a avut din nou alături de el, "mereu la bara din dreapta", tricoul pe care este imprimat chipul Emei, sora lui, care a murit acum 13 ani.

"Tricoul cu Ema îl am am de când sunt în Italia. E un tricou pe care l-am făcut eu, ca o dedicație pentru ea. Îl iau mereu în poartă cu mine! Când eram mici i-am promis că o voi duce pe toate stadioanele mari din lume. Am trei fraţi. Alexandra avea 14 ani, iar eu aveam 9 când a decedat.

Tricoul îl las întotdeauna la stâlpul din dreapta. Este modul prin care eu o simt aproape şi simt că e cu mine", a povestit Ionuţ Andrei Radu, recent. Următoarele stadioane pe care sperăm ca Radu să fie din nou vegheat de Ema ar trebui să fie la Tokyo. Acolo unde ţintim calificarea la Jocurile Olimpice 2020 după 56 de ani.

Pentru asta trebuie să ajungem în semifinale. Ca să fim sută la sută siguri de calificare ne trebuie cel puţin un punct cu Franţa.

România-Franţa se va juca luni, de la ora 22:00 şi va fi LiveText pe digisport.ro

Ionuţ Radu ne-a ţinut în viaţă şi la România-Anglia 4-2. La final a ţinut să le mulţumească românilor care au susţinut echipa într-un mod admirabil.

"Sunteţi un popor extraordinar, ne-aţi făcut mândri că suntem români, nu ne-am fi aşteptat la o atmosferă atât de entuziastă. Ne-aţi împins de la spate şi unde n-au ajuns picioarele a ajuns inima. Noi am jucat cu inima în seara asta şi asta s-a văzut la sfârşit. Echipa asta o să ajungă foarte departe. Să nu mă credeţi nebun când o spun, dar o să ajungem foarte departe", a spus Ionuț Radu la FRF TV.

Ionuţ Radu a afirmat şi că a fost cel mai important meci din cariera jucătorilor din naţională. "Mie nu mi-e frică să merg cu ei la război pentru că ştiu că dau totul pentru mine şi eu dau totul pentru ei. Şi acum am pielea de găină, dacă am plâns la final… Este o victorie istorică, am dat totul, am fost foarte motivaţi. Suntem mândri că suntem români. Ăsta e cel mai important lucru, toată lumea are un unic obiectiv, Dumnezeu lucrează pentru noi", a mai spus căpitanul naționalei de tineret.

Pe imaginile prezentate pe canalul de youtube al FRF, la minutul 3:00, este imaginea cu Ionuţ, care plânge şi le arată românilor poza cu cea pe care o consideră îngerul său păzitor.

Sursa: FRF TV

Etichete:

,

,

,

,